**Beast and the Harlot** הוא שיר מאת להקת ההבי מטאל האמריקאית Avenged Sevenfold, ויצא כסינגל מתוך אלבומם השלישי *City of Evil*. השיר הגיע למקום 19 במצעד הפזמונים הבריטי "Mainstream Rock", למקום 47 במצעד הסינגלים הבריטי, ולמקום הראשון במצעד ה-"UK Rock Chart" ב-12 במרץ 2006. הודות לשיר זה, הלהקה קיבלה את פרס MTV לאמן החדש הטוב ביותר של שנת 2006.

השיר מספר אודות נפילתה של בבל הגדולה בברית החדשה מתוך ספר חזון יוחנן (ובעיקר פרק שבע-עשרה), משם נלקחו ציטוטים רבים המופיעים בשיר ועוסקים בזונת בבל ובחיה מספר ההתגלות, דוגמה נראית באחת משורות השיר: "Seven headed beast, ten horns raise from his head" (בתרגום לעברית ע"פ פרנץ דליטש: "חַיָּה עֹלָה מִן־הַיָּם וְלָהּ עֶשֶׂר קְרָנַיִם וְשִׁבְעָה רָאשִׁים"), ציטוט נוסף נראה בבית הראשון בשיר: "hatred strips her and leaves her naked", וציטוטים נוספים אחרים.

הזונה המכוונת בשיר היא זונת בבל, כפי שנראה בשיר בשורה "Fallen now is Babylon The Great". בסרט ה-DVD שהוציאה הלהקה ונקרא *All Excess*, טוני פיטרסון שביים את הסרט התיעודי, סיפר כי מילותיו של M. Shadows בשיר מספרות על נפילתה של בבל, וניתנות להשוואה אל הוליווד. כמו כן, הן מציגות קלישאות הוליוודיות רבות כגון נערים צעירים ותמימים שנמשכים אל תוך שחיתות נפשית ולבסוף מאבדים את נשמתם. בווידאו קליפ של השיר, השחקנית שלוהקה לתפקיד הזונה הייתה אליזבת' מנדז.

סקירה כללית
-----------

השיר "Beast and the Harlot" הוא מהשירים הראשונים בהם הסולן M. Shadows השתמש בסגנון שירה שונה, בו הוא נמנע מהקולות המחוספסים ולא נקיים שנהג לשיר. בנוסף, שאר הלהקה ניגנה בסגנון הנוטה יותר לכיוון הרוק הכבד, בניגוד לעבודה הקודמת שלהם, שכללה נגינת ריפים מהירים וכבדים, ומבנה שיר יחסית סטנדרטי (מלבד סולו הגיטרה שמגיע אחרי הפזמון הראשון לעומת מבנה רגיל בו הסולו מתבצע אחרי הפזמון השני, דבר שלא נפוץ במיוחד בשיר בעל שלושה בתים).

הריף המהיר הראשי בשיר נכנס לרשימה "14 הריפים הטובים ביותר" של מגזין המוזיקה הבריטי *"Total Guitar"* במרץ 2007. המגזין גם כתב על הריף בשיר: "Beast and the Harlot הוא יצירה מעולה בכיוון דרופ די עם זאקי ונג'נס וסיניסטר גייטס שבחכמה רבה ממקמת את החלק השני של הריף לרוחב הביט ובכך יוצרת תחושה אגרסיבית וסינקופטית, שבשנית מתחמקת מכל קלישאות המטאל השגרתיות."

השיר נכלל במוזיקה של משחקי הווידאו *Burnout Revenge*, *Guitar Hero II*, ו-*Guitar Hero Smash Hits*. גרסת השיר ב*Guitar Hero II* היא גרסת כיסוי, בעוד ש*Smash Hits* כולל את גרסת האלבום. האיור של עטיפת הסינגל בוצעה על ידי קאמרון ראקאם, חבר קרוב של הלהקה.
הגרסה למשחק *Rocksmith* יצאה ב-30 באוקטובר 2012. בריאיון עם שניים מחברי הלהקה משנת 2010, בחירת השיר במשחק נחשבה ל״קשה״.

רשימת השמעה
-----------

**סינגל דיגיטלי;**

1. "Beast and the Harlot" (גרסת הרדיו) - 4:03
2. "Burn It Down" (הופעה חיה בסן דייגו) - 5:45

**תקליטור;**

1. "Beast and the Harlot" (עריכה) - 4:06
2. "Beast and the Harlot" - 5:42

תקליטור;

**A**. "Beast and the Harlot" (Edit) - 4:06  

**B**. "Burn It Down" (Live) - 5:45

השראה
-----

הסולן שאדווס ושאר צוות כותבי השיר שאבו השראה גדולה מכתבי הביבליה, ההיסטוריה והברית הישנה, וכפי שצוין קודם לכן פסוקים מתוך חזון יוחנן, כמו גם מהקומדיה האלוהית של דנטה אליגיירי. מבחינה היסטורית, הסוטה מלכת בבל סיפקה את הבסיס לשיר, כמו גם המוטיב החוזר של פיתוי מיני בווידאו קליפ.

החיה בעלת שבעת הראשים ועשר הקרניים, המיוחסת בשיר פעמים רבות, היא האנטיכריסט. מאז שהתמוטטה בבל (המילים "fallen now is Babylon The Great"), ככל הנראה בגלל הליקויים המוסריים שלה, ניתן להניח כי דנטה ושאדווס צדקו. מקורה של הזפת השחורה המייצגת את נשמתם הפגומה של הנפטרים בווידאו, היא מתוך הקומדיה האלוהית של דנטה - ה"Malebolge" הלוא הוא מעגל הגיהנום החמישי. השדים הורסים את החוטאים (במקרה זה, את מי שבגד בכנסייה) עם חניתות קרס.

מבצעים
------

Avenged Sevenfold
* M. Shadows - סולן מוביל
* זאקי ונג'נס - גיטרת קצב
* The Rev - תופים
* סיניסטר גייטס - גיטרה מובילה, פסנתר
* ג'וני קרייסט - גיטרה בס

הפקה
* הופק על ידי אנדרו מרדוק
* אמנות על ידי קאם ראקאם

קישורים חיצוניים
----------------

* מידע על הסינגל "Beast and the Harlot" באתר מיוזיק בריינז
* מידע על היצירה "Beast and the Harlot" באתר Discogs

הערות שוליים
------------

1. ↑  "10 Best Metal Riffs of the 2000s". Loudwire. 26 בדצמבר 2013. `{{cite web}}`:  (עזרה)
2. ↑  "Avenged Sevenfold | Artist". Official Charts. נבדק ב-2012-01-15.
3. ↑  Bible (American Standard)/Revelation in Wikisource (באנגלית)
4. ↑
5. ↑  Looking back on Avenged Sevenfold's 'Beast and the Harlot', מתוך אתר lehighvalleylive.com
6. ↑  "Beast and the Harlot - Single Avenged Sevenfold" (בספרדית). Apple Inc. 27 בפברואר 2006. ארכיון מ-2010-03-28. נבדק ב-12 במאי 2010. `{{cite web}}`:  (עזרה)
7. ↑  "Beast and the Harlot - Single Avenged Sevenfold".
8. ↑  מלכת בבל

| אוונג'ד סוונפולד |
| --- |
| M. Shadows • סיניסטר גייטס • זאקי ונג'נס • ג'וני כרייסט • ברוקס ווקרמן |
| The Rev • מאט וונדט • ג'סטין סיין • דימון אש • ארין אילג'י • מייק פורטנוי |
| אלבומים | Sounding The Seventh Trumpet • Sounding The Seventh Trumpet • City of Evil • Avenged Sevenfold • Diamonds In The Rough • Nightmare • Hail To The King • The Stage |
| מיני אלבומים | Welcome to the Family • Warmness on the Soul |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 04576112-0cb5-381e-85f8-9020939de1a9

 |